Pearl Jam
Pearl Jam es un grop de rock american que se formèt a Seattle, Washington, en 1990. Pearl Jam foguèt un dels grops màger del movement grunge amb Soundgarden, Nirvana e Alice in Chains. En 2005, los lectors de USA Today eligiguèron Pearl Jam melhor grop american de rock

Dempuèi sa formacion, lo grop compren Eddie Vedder (votz), Stone Gossard (guitarra), Jeff Ament (bassa), e Mike McCready (guitarra). Lo cinquen membre e bateire actual es  Matt Cameron, de Soundgarden, qu'es amb lo grop dempuèi 1998.
Boom Gaspar (piano) es tanben membre del grop dempuèi 2002. Los bateires Dave Krusen, Matt Chamberlain, Dave Abbruzzese e Jack Irons son d'ancians membres del grop.

Lo grop a vendut 32 milions de disques als Estats Units e aperaquí 60 milions a l'internacional. Pearl Jam es considerat coma un dels grops mai importants dels ans 1990.

Discografia 

 Ten (1991)
 Vs (1993)
 Vitalogy (1994)
 No Code (1996)
 Yield (1998)
 Binaural (2000)
 Riot Act (2003)
 Pearl Jam (2006)
 Backspacer (2009)
 Lightning Bolt (2013)
 Gigaton (2020)

Referéncias

Grop de rock american
Grop de musica american
Grop de rock
Grop de musica dels ans 1990
Grop de musica dels ans 2000